En Guasa, ya prou cerca d'a capital chacetana, se bifurca una atra vegada, formando a N-330a que se transforma en l'Av. Perimetral en o casco urbano d'a ciudat, y dimpués tuerce ta norte como Avenita d'o Rechimiento de Galicia y l'Av. de Francia que atraviesan o centro de Chaca. L'atro camal esnaviesa por en norte d'a ciudat y ye la circunvalación norte. Os dos camals s'achuntan debaixo de l'Hespital y a partir d'ixe punto comienzan a seguir o río Aragón dirección norte, por Bergosa, Castiello de Chaca, Villanuga y Canfranc. Una segunda división en Canfranc produce a N-330a que puya ta Candanchú y dimpués trescruza o puerto de Somport por a montanya. Iste ye o trazau antigo. Actualment o trazau principal ye soterranio, y dende Canfranc-Estación pasa ta Francia por túnel.